Discuție:Heinrich Himmler

message: Mulțam corectorului pt. înlăturarea unor neajunsuri scăpate atenției antecorectorului. Modificările ce reprezintă înlocuiri cu exprimări sinonimice sînt de prisos, dar OK (de pildă: s-au împotrivit > s-au opus; potrivit jurnalului > conform mențiunilor din jurnalul său (deși iese mai lung)). 
Unele însă n-au rost sau reprezintă Verschlimmbesserung:
*mare înaintea expresiei criminal de război e OK: a fost nr. 3 și 2 în ierarhia răspunzătorilor pt. orori. Infam nu merge în textul cioclopedic (produce ruptură de stil).
*(prințul) Wilhelm: pe nemțește e Wilhelmsgymnasium, fără precizarea titlului și fără precizarea la care dintre numeroșii prinți, regi și doi împărați s-ar referi. Adaosul din paranteză e pt. cititori, ca să știe că este vorba de un prinț (sau duce). FYI: e Wilhelm al V-lea de Bavaria (1548-1626) .
*Nu <<liceul umanist Landshut>>, ci <<liceul umanist din Landshut>>. Nu știm dacă liceul catolic avea sau nu un nume cînd H. era elev. A fost înființat în sec. 17 de iezuiți. După WW2 i-au pus denumirea liceul Hans Carossa (în memoria unui prozator). În timpul regimului nazist, liceul purta numele fostului elev despre care-i vorba in articol.
*Atenție la rostul MMCP-ului în fragmente narative în care e scoasă în evidență o acțiune principală la timpul trecut pusă în raport cu alta (importantă sau secundară) anterioară. Atenție și la rostul imperfectului.
*nu i-a fost ușor să interacționeze este de preferat construcției substantivate nu i-a fost ușor să fie în interacțiune", care e mai slabă din cauza înlocuirii verbului cu o locuțiune stîngace și din cauza dublării lui a fi: a fost + să fie. Ce-i drept: exprimarea e mai firească de ex. prin "să aibă relații". (Textul mai are nevoie de finisare stilistică.)
*Corect se scrie (de multe decenii) puci, nu putch (putch e pe englezește - din germană, Putsch).
*tentativa de puci din 1923 a lui Hitler sună mai bine stilistic decît cu complementul circumstanțial de timp pus la coadă (ca în engleză). 
*Pe românește, nu e nevoie ca führer să fie scris cu majusculă. Regula ortografică germană nu e valabilă în ortografia română.
*Nu europeene, ci europene: european, europeni, europeană, europene. 
*controlul total al serviciilor era OK. Nu era nevoie de înlocuirea cu deplin: și pe timp de pace, regimul era totalitar, darămite în faza finală a războiului și mai ales după insurecția din 20 iulie 1944, prin care unități din armata propriu-zisă au încercat nu doar lichidarea lui Hitler, ci și abolirea regimului nazist și a ideologiei naziste (între implicați figurînd și celebrități militare ca amiralul Canaris, șeful spionajului militar, și generalul Rommel, vulpea deșertului).
*Am șters pasajul despre intrigile subalternilor lui Himmler, deoarece prezentarea e neclară și fără sursă. Lasă impresia că adjuncții Kaltenbrunner și Müller, doi șefi tot atît de cruzi, fanatici și răspunzători pentru genocid, ca Himmler, ar fi făcut parte din... rezistență. Intrigile celor doi vizau săparea șefului lor, nu aveau legătură cu participarea unor ofițeri din SS la complotul antihitlerist. Amănuntul îl consider însă insignifiant sau off-topic în acest articol.
- Feri Goslar (discuție) 22 noiembrie 2008 15:40 (EET)
replies: text: Atenție și la categoriile administrative, politice, sociale etc. Cînd a devenit șeful tuturor polițiilor (erau mai multe și sînt și astăzi mai multe), H. nu a devenit «șeful poliției naziste», ci «șeful poliției germane», adică al tuturor serviciilor de poliție (cu excepția celei militare). Deci și al serviciilor formate din polițiști profesioniști ce nu avuseseră nici în clin nici în mînecă cu partidul NSDAP - și au devenit membri de partid pe parcurs, de musai (așa cum se întîmpla și în regimurile comuniste), abia după ajungerea la putere a partidului NSDAP. Spre deosebire de NSDAP, SA, SS și alte cîteva, care fuseseră înainte de instaurarea regimului nazist și au fost în timpul lui, pînă în 1945, organizațiile naziste propriu-zise, în frunte cu Partidul Muncitoresc Național-Socialist, cel a conceput și întreținut ideologia totalitară a «socialismului naționalist» (autosituat la antipodul «socialismului internaționalist»). - Feri Goslar (discuție) 22 noiembrie 2008 15:52 (EET)
replies: text: :Iată cum arată «intro» din articolul dedicat lui Himmler în en.wiki (textul englez a stă la baza versiunii în limba română, care a fost traducerea făcută de autorul/autorii inițiali tocmai a acestei versiuni din engleză):
replies: text: ::(...) was a Nazi German politician and head of the Schutzstaffel (SS). He was the second most powerful man in Nazi Germany, competing with Hermann Göring, Martin Bormann and Joseph Goebbels. He used the Freundeskreis der Wirtschaft for personal advancement. As Reichsführer-SS he oversaw all police and security forces, including the Gestapo.

text: ::As overseer of concentration camps, extermination camps, and Einsatzgruppen (literally: task forces, often used as killing squads), Himmler coordinated the killing of millions of Jews, between 200,000 and 500,000 Roma,[1][2] many prisoners of war, and possibly another three to four million Poles, communists, or other groups whom the Nazis deemed unworthy to live or simply 'in the way', including homosexuals and those with physical and mental disabilities. Shortly before the end of the war, he offered to surrender to the Allies if he were spared from prosecution. After being arrested by British forces, he committed suicide before he could be questioned. (...)

text: :Deci nici versiunea inițială, în engleză, nu conține adaosurile dezorganizate și/sau superflue pe care și le dorește d-l Tendler din cauza idiosincrasiilor sale personale. (Iar exprimarea pe englezește e mai precisă decît a autorilor care au transpus pe românește.)

text: :Alte exemple care necesită ca d-l Tendler să-i fie muieți posmagii:

text: :*Cînd scriem «a fost... un... și un important...», nu mai e nevoie de al doilea «un» după «și». Nu e interzis a-l pune pe «un» nr. 2, dar e slab dpdv stilistic. Chestiunea asta se învață la școală în clasele elementare.

text: :*«din motive rasiste bazate pe ideologia nazistă, că nu merită să trăiască.» este o înrăutățire a frazei în comparație cu ce scrisesem: «în baza ideologiei naziste, că nu ar fi meritat să trăiască.» Dacă corectorului nu-i place condiționalul optativ, trebuia să lase verbul la timpul trecut: «merită», la timpul prezent, nu e OK. Ar fi OK dacă nu «el crede», ci... ideologia: atunci da, deoarece ideologia este și astăzi alive and kicking, atît în Europa, cît și în cele două Americi. Celălalt aspect care d-lui Tendler îi scapă: ce credea H. personal e vax albina în comparație cu ceea ce prevedea ideologia în cadrul statului național-socialist. În funcțiile în care se afla era obligat prin lege să desconsidere anumiți oameni drept «lebensunwertes Leben». Iar chestiunea aceasta, introdusă în text de autorii inițiali, se referea la oamenii cu malformații congenitale și maladii genetice; naziștii au plecat inițial (și timp de mai mulți ani) de la premisa alungării evreimii, a emigrării ei. În contrast, cei care au fost exerminați prin injecții și gazare au fost întîi malformații, pacienții de la psihiatrie și cei cu boli genetice. Deci, dacă ne referim doar la monstruozitatea personală a individului Himmler (și a altora ca el), diminuăm dimensiunile criminale ale... ideologiei național-socialiste, care tocmai prin aceasta era mai cumplită decît diversele ideologii extremiste înrudite: oamenii catalogați drept paria nu aveau nicio portiță de scăpare, nu se puteau «reabilita». Deci nu e vorba doar de excesele unora. (Cf. «Banalitatea răului» de Hannah Arendt.)

text: :*Versiunea mea «cu puțin timp înainte de sfârșitul războiului, Himmler a încercat să negocieze cu Aliații occidentali» este mai elegantă, mai la obiect și elimină exprimarea stîngace, neidiomatică, «capitularea în fața <cuiva>». A insista să lași soluțiile mai puțin optime înseamnă rea voință sau prostie - tertium non datum. Acolo unde d-l Tendler mi-a intervenit în textele mele îmbunătățind ici-colea, eliminînd vreo inadvertență trecută neobservată, ar fi o prostie să fac revert. Himmler de fapt nu a complotat împotriva lui Hitler: din punctul de vedere al lui Hitler și al celor rămași loiali pînă după moartea lui Hitler o fi însemnat, însă în realitate și din punctul de vedere «neutru», tentativa lui Himmler a fost doar atît: vru să se salveze pe sine. Deci cuvîntul «a complota» de fapt nu-i bun în acea frază, e exagerat. De complotat au complotat însă ofițerii care au încercat în 1944 să răstoarne regimul hitlerist.

text: :*Atenție la cuvîntul «conducător»: e prea... pozitiv. De aceea, recurgerea ici-colea la sinonimul loanword englezesc «lider» este bine venită.

text: :*«După capitularea Germaniei» ajunge. Nu mai trebuie adăugat «naziste» aiurea. La 8 mai 1945 (și 9 mai 1945 încă o dată pentru sovietici), a capitulat o singură Germanie, tot aceea. Încă nu exista altă Germanie (de ex. Republica Democrată a fost înființată patru ani mai tîrziu).

text: :*Exprimarea inițială (modificată parțial de mine) «După ce a fost capturat de armata britanică, după capitularea Germaniei naziste, Himmler s-a sinucis la 23 mai 1945, mușcând o capsulă cu cianură de potasiu în timpul unei examinări medicale.» e mai slabă decît «După capitularea Germaniei, Himmler a fost arestat de o unitate militară britanică și, la 23 mai 1945, în timpul unei examinări medicale s-a sinucis mușcând o capsulă cu cianură de potasiu»: elimină dublul «după... după» și arată mai nuanțat ce s-a întîmplat din momentul identificării lui H. (cu identitate falsă). - Feri Goslar (discuție) 22 noiembrie 2008 23:18 (EET)
thread_title: Finisarea stilistică a textului inițial

message: Este evidentă apologetica pronazistă bazată mai sus pe multe vorbe pentru nazism. Alexander Tendler (discuție) 22 noiembrie 2008 17:04 (EET)
replies: text: Eu vă dau ajutor lexical și stilistic, iar dvs. mă faceți filonazist. Încercați să vă moderați exprimarea și să evitați etichetările . - Feri Goslar (discuție) 22 noiembrie 2008 22:11 (EET)
thread_title: Apologetica pro-nazistă

message: Încă din primele cuvinte ale articolului rezultă că nu respectă punctul de vedere neutru.Spre exemplu : cuvântul "imfam". Wikipedia este o enciclopedie, nu un loc pentru exprimarea parerilor.Acest articol prezintă o ideologie anti-nazistă și acest lucru încalcă punctul de vedere neutru.
thread_title: Punctul de vedere neutru

message: Nazismul este o crimă recunoscută ca atare de umanitate. PDVN este egal cu condamnarea irevocabilă a nazismului. Neutralitate nu înseamnă o discuție legată de una din cele mai oribile crime comise de naziști împotriva umanității. Nu va exista niciodată nici o toleranță față de cei mai infami criminali și ideologia lor păgână și infamă. Nu poate fi loc de apologie pronazistă. Alexander Tendler (discuție) 22 noiembrie 2008 17:38 (EET)
STFU AMDATi (discuție) 22 noiembrie 2008 18:09 (EET)
thread_title: Nu există neutralitate pentru nazism

message: De ce în toate articole despre acoliții lui Hitler, primul lucru care se precizează este faptul că au fost criminali de război? Din câte am urmărit pe celelalte wikipedii, acolo articolele nu încep cu acest lucru. --Tudorτ 23 noiembrie 2008 00:13 (EET)
replies: text: :Cred că important este ca mai întai să se precizeze ce funcție a avut persoana respectivă în cabinetul lui Hitler, nu?--Tudorτ 23 noiembrie 2008 00:25 (EET)
replies: text: ::Așa mi s-ar părea și mie normal, dar pe aici nu prea există normalitate, decât puțină. — Sebi talk 23 noiembrie 2008 00:28 (EET)
replies: text: :::Am citit din întâmplare articolul.Chiar de la intorducere te izbește tonul nepotrivit, ca să nu mai vorbesc de conținutul aiurea al întregului articol.Chiar nu poate nimeni să curețe acest articol?--ZOLTAN (discuție) 23 noiembrie 2008 00:55 (EET)
thread_title:  Întrebare 

message: O definiție trebuie să conțină principalele date ale subiectului. Himmler a fost un nazist care a comis și a incitat la genocid. Principala caracteristică a subiectului este menționată în definiția sa. Alexander Tendler (discuție) 29 noiembrie 2008 17:59 (EET)
thread_title: Răspuns

message: * Fiica lui Himmler, fostul șef al trupelor SS și al Gestapo, ajută și astăzi naziștii să evite pușcăria, 18 iunie 2011, Adevărul - Articol Historia
thread_title:  Fiica lui Heinrich Himmler 

message: * Himmler își trimitea gardienii la bordel, 4 octombrie 2011, Jurnalul Național
thread_title:  Date suplimentare 

message: Initial Membership List of the Knights of Malta:
*http://www.biblebelievers.org.au/kmlst1.htm
thread_title:  Cavaler de Malta?